শ্রীপুর থানার এএসআই এরশাদ উদ্দিন জানান, আজাহার ও আমেনা বেগম শ্রীপুরের নগরহাওলা গ্রামের আতিকুল ইসলামের বাড়িতে ভাড়া থাকেন। পারিবারিক বিষয় নিয়ে সন্ধ্যায় তাদের মধ্যে ঝগড়া হয়। এক পর্যায়ে আজাহার দা দিয়ে স্ত্রীকে কুপিয়ে হত্যা করে। লাশ উদ্ধার করে ময়নাতদন্তের জন্য গাজীপুরের শহীদ তাজ উদ্দিন আহমেদ মেডিক্যাল কলেজ হাসপাতাল মর্গে পাঠানো হয়েছে। ঘটনার পর থেকে আজাহার আলী পলাতক রয়েছেন।